สังคมข่าวหุ้น
*...ดัชนีตลาดหุ้นไทยปิดที่ระดับ 1,582.67 จุด ลดลง 3.05 จุด มูลค่าการซื้อขาย 68,187.83 ล้านบาท ติดตามการประชุมกลุ่มโอเปก รวมถึงการคาดการณ์งบไตรมาส 2/64 ที่จะเริ่มทยอยออกมา และยังต้องติดตามสถานการณ์การแพร่ระบาดโควิด-19 ในประเทศด้วย...
27 มิ.ย. 2564

*…ดัชนีตลาดหุ้นไทยปิดที่ระดับ 1,582.67 จุด ลดลง 3.05 จุด มูลค่าการซื้อขาย 68,187.83 ล้านบาท ติดตามการประชุมกลุ่มโอเปก รวมถึงการคาดการณ์งบไตรมาส 2/64 ที่จะเริ่มทยอยออกมา และยังต้องติดตามสถานการณ์การแพร่ระบาดโควิด-19 ในประเทศด้วย…
*…ที่ประชุมวิสามัญผู้ถือหุ้น GULF เทคะแนนเสียง 99.73% ทำเทนเดอร์ INTUCH ราคา 65 บาท และ ADVANCE ราคา 120.93 บาท คาดตั้งโต๊ะทำเทนเดอร์ฯ ช่วงปลายเดือนมิ.ย.นี้ มั่นใจลงทุนในบริษัทที่มีศักยภาพ จ่ายปันผลสม่ำเสมอ หนุนการเติบโตในระยะยาว หวังขยายกิจการก้าวเป็นผู้นำในธุรกิจโครงสร้างพื้นฐานในอนาคต…
*…หุ้นไอพีโอน้องใหม่ “เอ็นฟอร์ซ ซีเคียว” หรือ SECURE ผู้ประกอบการเบอร์หนึ่งด้านการรักษาความปลอดภัยทางเทคโนโลยีไซเบอร์ (Cyber security) เตรียมเข้าเทรดในตลาด mai วันที่ 1 ก.ค.นี้ ด้วยจำนวนไอพีโอ 27.74 ล้านหุ้น ในราคาเสนอขาย 16 บาท/หุ้น วางเป้าระดมทุนไปสร้างศูนย์ให้บริการด้านเทคนิค, การลงทุนเพื่อวิจัยและพัฒนาผลิตภัณฑ์ที่เกี่ยวข้องกับ Cybersecurity, การลงทุนในธุรกิจที่เกี่ยวเนื่อง และเป็นเงินทุนหมุนเวียน เพื่อเพิ่มศักยภาพให้มีความแข็งแกร่ง…
*…“มีนาทรานสปอร์ต” หรือ MENA น้องใหม่ธุรกิจขนส่ง เปิดให้จองซื้อหุ้นไอพีโอ จำนวน 184 ล้านหุ้น ระหว่างวันที่ 29 มิ.ย.–1 ก.ค.นี้ ในราคาเสนอขายหุ้นละ 1.20 บาท คิดเป็น P/E ที่ประมาณ 20.69 เท่า เมื่อเทียบกับค่าเฉลี่ยของบริษัทที่มีลักษณะคล้ายคลึงกันหรือใกล้เคียงกัน มีค่าเฉลี่ยของ P/E เท่ากับ 30.8–31.5 เท่า มั่นใจอยู่ในระดับที่น่าสนใจ และคาดว่าจะสามารถเข้าจดทะเบียนในตลาด SET ในวันที่ 7 ก.ค. 64…
*…SMART ส่งซิกแนวโน้มผลงานช่วงไตรมาส 2/64 โตต่อเนื่อง โดยผลิตภัณฑ์อิฐมวลเบาตกแต่ง มีปริมาณการผลิตและยอดขายสูงสุด ทำนิวไฮเป็นประวัติการณ์ คาดงานโครงการภาครัฐหนุน ภาคเอกชนส่งสัญญาณฟื้นตัว รับอานิสงส์นโยบายกระตุ้นเศรษฐกิจ ความต้องการอิฐมวลเบา-อิฐมวลเบาตกแต่งเพิ่ม เตรียมเพิ่มกำลังการผลิต 50% พัฒนาสินค้าใหม่ พร้อมขยายช่องทางจำหน่ายทั่วประเทศ…
*…ตลาดหลักทรัพย์ฯ ให้ KWM, PLANET, PROEN, PSTC, SICT ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 28 มิ.ย.-6 ส.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ EFORL ใช้ถึง 29 มิ.ย. 64 TH ใช้ถึง 1 ก.ค. 64 ฟาก KOOL, SKE, VIBHA-W3, WINMED, WORK ใช้ถึง 2 ก.ค. 64 COMAN ใช้ถึง 8 ก.ค. 64 EE ใช้ถึง 9 ก.ค. 64 ด้าน GLOCON, GLOCON-W4 ใช้ถึง 12 ก.ค. 64 ส่วน ABM, NCL ใช้ถึง 13 ก.ค. 64 DELTA ใช้ถึง 14 ก.ค. 64 ขณะที่ BEAUTY, 7UP, 7UP-W4, JCK, JCK-W6,  PACO, U, U-P, U-W4 ใช้ถึง 23 ก.ค. 64 และ ADD, IMH, JAS, MACO, MACO-W2, RS-W4, SEAOIL, SIMAT, SIMAT-W3, SIMAT-W4 ใช้ถึง 30 ก.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.